ഐറിറി നദി

ബ്രസീലിലെ പാര സംസ്ഥാനത്തിലെ, ക്സിൻഗു നദിയുടെ ഒരു വലിയ പോഷകനദിയാണ് ഐറിറി നദി. 1,300 കി.മീ (810 മൈൽ) നീളമുള്ള ഈ നദി ലോകത്തിലെ 116-ാമത്തെ ഏറ്റവും ദൈർഘ്യമേറിയ നദിയും (കൃഷ്ണ നദിക്കൊപ്പം), ആമസോൺ തടത്തിലെ നീളമുള്ള പതിനഞ്ചാമത്തെ നദിയുമാണ്. ഈ നദീ ഉറവിടങ്ങൾ പനാര ജനങ്ങളുടെ പരമ്പരാഗത ഭവനമാണ്.

 ഗതി 
2005-ൽ സെറ ഡോ കാച്ചിംബോയിൽ സ്ഥാപിച്ച കർശനമായി സംരംക്ഷിച്ചിരുന്ന സംരക്ഷണ യൂണിറ്റ് ആയ നാസെന്റസ് ഡാ സെറ ഡോ കാച്ചിംബോ ബയോളജിക്കൽ റിസർവിൻറെ 342,192 ഹെക്ടറിൽ (845,570 ഏക്കർ) നദി കാണപ്പെടുന്നു. സിങ്കു നദിയുടെ അത്യുന്നതഭാഗങ്ങളിൽ ഒന്നാണിത്. 3,373,133.89 ഹെക്ടർ (8,335,195.4 ഏക്കർ) ടെറ ഡോ മിയോ ഇക്കോളജിക്കൽ സ്റ്റേഷനിലൂടെ ഒഴുകുന്ന ഐറിറി നദി സിങ്കുവിൽ ചേരുന്നതിന് മുമ്പ് ഇത് 900 കിലോമീറ്റർ (560 മൈൽ) ദൂരം സഞ്ചരിക്കുന്നു. സീസണിനെ ആശ്രയിച്ച് നദിയുടെ ജലത്തിൻറെ അളവിൽ വലിയ വ്യത്യാസവും കാണപ്പെടുന്നു. വരണ്ട സീസണിൽ വെള്ളച്ചാട്ടങ്ങൾ, പാറകൾ, ജലപാതം എന്നിവ ഉൾപ്പെടുന്നു.

തപജോസ്-സിങ്കു ഈർപ്പ വനങ്ങളിലൂടെ ഐറിറി നദി ഒഴുകുന്നു. ഇവിടെയും സിങ്കുവിലും മാത്രം കാണപ്പെടുന്ന നിരവധി ജീവിവർഗ്ഗങ്ങളും, മത്സ്യങ്ങളും നദിയിൽ സമൃദ്ധമായി കാണപ്പെടുന്നു. ആമസോൺ മഴക്കാടുകളാൽ ചുറ്റപ്പെട്ട ഈ പ്രദേശം ഒറ്റപ്പെട്ടു നിൽക്കുന്നതു കാരണം വലിയ വിഭാഗങ്ങൾ പര്യവേക്ഷണം ചെയ്യപ്പെടാതെ തുടരുന്നു. ശക്തമായ പ്രവാഹമുള്ള വെള്ളച്ചാട്ടമുള്ള ഭാഗങ്ങളും കാണപ്പെടുന്നു.
അവലംബം

ഉറവിടങ്ങൾ

വർഗ്ഗം:നദികൾ
വർഗ്ഗം:അമേരിക്കയിലെ നദികൾ
വർഗ്ഗം:പാരയിലെ നദികൾ